
TRAVAVL.NO




REFERAT ÅRSMØTE I TRAVAVL.NO
Årsmøtet ble avholdt lørdag 22. februar 2019 kl 18.00 på Thon Hotel Linne i Oslo, i forbindelse med Oppdretterseminaret. 
Det møtte 29 medlemmer inkludert styret, i tillegg til dirigent.
Innledning og velkommen ved styrets leder Per Erik Hagen.
Saksliste:
1. GODKJENNING AV INNKALLING OG SAKSLISTE: Enstemmig
2. VALG AV DIRIGENT: Ingolf Herbjørnrød. Enstemmig. 
3. ÅRSBERETNING  2019: Enstemmig godkjent.          
4. REVIDERT REGNSKAP 2019: Enstemmig godkjent.
5. FASTSETTELSE AV MEDLEMSKONTINGENT
På grunn av redusert støtte fra DNT f.o.m. 2020 foreslo styret at medlemskontingenten økes med 50 kr fra 2021 til kr.350,-. Enstemmig godkjent.
6. INNKOMNE FORSLAG: 
A: Innsendt forslag fra Atle Opstvedt. Han ønsker at DNT sitt reglement for sertifisering av norske føll skal liberaliseres, slik at avkom til norskregisterte hopper, født i utlandet, ikke må tilbake til 31.12 i fødselsåret som per nå er nedskrevet i statuttene. 
Dirigent ba forsamlingen og godkjenning for å ha en debatt av de innleverte 
forslagene, og dette ble enstemmig godkjent.
Opstvedt presenterte sin sak som per innsendte forslag (se innkalling). Han mener at oppdrettere som har hestene sine i utlandet blir sett på av Travavl.no som mindreverdige, at Travavl.no ikke representerer flertallet av medlemmer, og at sertifiseringsreglementet må liberaliseres, slik at føllene ikke behøver komme til Norge før høsten de er halvannet år gamle, for eksempel rett til auksjonen. 
Styreleder Hagen ga et generelt tilsvar på Opstvedt sitt innlegg. Travavl.no har aldri verken sagt eller ment at oppdrettere som har hoppene sine i utlandet driver mindreverdig virksomhet. Vi har heller aldri sagt at føllene fysisk skal fødes på norsk jord og har ikke hatt ambisjoner om å endre dagens registreringsreglement. Travavl.no sitt standpunkt er at vi ønsker ikke liberalisering av det nåværende registreringsreglementet. Opstvedt har tidligere sendte et leserinnlegg til TGN og et brev til DNT angående liberalisering av reglementet. Dette brevet fikk Travavl.no ikke kopi av, og det gikk til avlskomiteen og så videre til DNT sitt styre, uten at Travavl.no eller Veikle Balder ble gitt mulighet til innspill. Da Travavl.no fikk lese innlegget i TGN, måtte vi gå ut med vårt syn.  Travavl.no mener at hvis det blir et liberalt regime, der et økende antall norske hester outsources til utlandet, vil det ha store, negative konsekvenser for norsk oppdrett, avlsstasjoner og norskoppstallede hingster, arbeidsplasser, fagmiljø og kompentanse vi forsvinne sammen med markedet.  Denne innstillingen har også Travavl.no sammen med Veikle Balder og Norsk Hesteeierforbund levert til Det Norske Travselskap. Travavl.no og DNT er også i dialog med næringspolitisk organ i Norges Bondelag for å se på løsninger slik at norske gårdbrukere kan utvikle et økt tilbud til norske oppdrettere om oppstalling av avlshopper, føll og unghester. Det er vanskelig å prøve å stimulere til slik satsing, samtidig som man liberaliserer reglene om utenlandsoppstallede norske hester, og dermed fjerne et potensielt marked. 
Nils Bergslien kom med innlegg og mente dagens reglement ikke er i tråd med dyrevelferd, at unge føll blir sendt på transport hjem til Norge etter avvenning. Det ble samtidig kjent at han hadde et brev i hånden som han hadde fått fra en dansk oppstaller, kopi var levert inn til DNT, men nektet å gi Travavl.no innsyn i dette brevet.
Travavl.no tar som en selvfølge at oppdretterne sørger for at god dyrevelferd er oppfylt, også ved transport, og at dette er fullt mulig bare man ser på omstendighetene rundt transporten. 

Noen innspill gikk ut på at vi må definere «Hva er en norskfødt hest?». Egentlig en hest som er født og oppvokst på norsk jord. Reglene er allerede liberalisert fra dette. Vi trenger hestene og den aktiviteten i Norge for å opprettholde et faglig miljø og kompetanse. Det blir en konkurransevridning da det er billigere å ha hestene i utlandet. Mister vi hester, mister vi avlsstasjoner, stasjonshingster, veterinærer og arbeidsplasser. 
En innspill var å få til en koordinert liste over oppstallere og andre ressurser for hjelp til oppdretterne, for eksempel hovtrimmere med kompetanse innenfor korrigering av feilstillinger hos føll. 

Trenger vi å definere et produkt som vi etterspør hos gårdbrukerne? Avlsstall? Innovasjon Norge kan gi etableringsstøtte i forbindelse til omlegging av driften til hesterelatert næring.

Gunnar Flåten presiserte at DNT vedtok liberalisering av regler uten at Travavl.no eller Veikle Balder fikk sjans til å uttale seg. Det må brukes riktig tjenestevei og interesseorganisasjonen må selvsagt være involvert i slike saker. 

Et medlem involvert i «Aksjon Hest» var sjokkert over å lese TGN-innlegget til Opstvedt, dagen etter at organisasjonen hadde hatt stor demonstrasjon utenfor Stortinget for å vise og ha fokus på alt det positive hest og hestenæring bidrar til i Norge, og at dette ikke må forringes. Det ble lagt vekt på viktigheten av hesten i Norge, og hvordan hopper og unghestene er med på å lage arbeidsplasser. 

Styrets forslag til vedtak: Travavl.no støtter ikke liberalisering av Avls- og registreringsreglement. Avstemming: 20 støtter styrets forslag, 9 stemte imot. Forslag vedtatt.
B: Forslag fra Atle Opstvedt (se innkalling). Norske oppdrettere må ha et sterkt salgsledd, og at Travavl.no må jobbe mer aktivt for å få på plass en mer profesjonell arena for salg av medlemmenes avkom og hopper, og legger forholdene bedre til rette både for kostnader og arrangementet rundt auksjonen. Opstvedt nevnte også å få inn sponsorer til auksjonen, budgivning via nettet, og en norsk variant av ASVT sin nettauksjon.

Hanne E Lynne orienterte at dialog er i gang med DNT, og de er villige til å få til en ordning med en arbeidsgruppe og/eller møter rundt planleggingen og forhold rundt auksjonen fra og med i år. 

Forslag til vedtak: Travavl.no går inn for at det opprettes en arbeidsgruppe der Travavl.no og Veikle Balder bidrar til å utvikle auksjonskonseptet sammen med DNT. Forslag vedtatt.
7 . VALG:

Styremedlem (to år): Hanne E Lynne (gjenvalgt)

Styremedlem (to år): Mona Gåsbakk (gjenvalgt)

Styreleder (to år): Per Erik Hagen (gjenvalgt)

Velges i konstituerende styremøte.

Første vara (ett år): Nadja Jensen (gjenvalgt)
Andre vara (ett år):  Ments Tore Møller (ny)

Revisorer (ett år): Stein Fossan og Lage Rosten (gjenvalg)
Valgkomite: Oda Mykkeltvedt (ny)
Det nye styret inneholder også Tom Andersen og Ann Berit Sagedal

Valgkomite: Oda Mykkeltvedt (tre år), Tronstad (2 år) og Nils Bergselien (1 år).
